Jakšić: ‘Sve podsjeća na devedesete, ali Koprivnica neće dopustiti zabrane’

Koprivnica danas slavi 669. rođendan. Tom prigodom održana je svečana sjednica Gradskog vijeća na koju su stigli brojni gosti.

Potpredsjednik Sabora i gradonačelnik Koprivnice Mišel Jakšić obratio se uzvanicima prigodnim riječima. Osrvnuo se i na aktualno stanje u hrvatskome društvu.

“Atmosfera u Hrvatskoj danas podsjeća na devedesete godine, samo što nema rata. Upravo u tim godinama propustili smo brdo šansi, ispali smo apsolutni dudeki i zbog čuvene podravske šutnje neki su razmrvili puno onoga što smo imali u industriji i poljoprivredi.

RASPOLOVILI PODRAVKU

Rekli su nam tada da nam za sreću treba samo to da raspolovimo Podravku i Bilokalnik, ugasimo Slogu, Pomku, Izvor jer to je tržište i bit će nam bajno. Dobili smo nešto novih milijunaša i one druge, daleko brojnije, kojima je ostao jad i čemer.

I zato danas naša Podravka ispravlja stvari koje su krivo napravljene prije 30 godina”, naglasio je gradonačelnik Koprivnice.

Načelnik Drnja Matija Dolenec i glavni vatrogasni zapovjednik RH Slavko Tucaković

Krešimir Habijanec, direktor đurđevačke Bistre

Mirko Habijanec, čelnik Radnika

Župan Golubić i gradonačelnik Jakšić

Damir Felak, čelnik uprave Hrvatskih šuma u Koprivnici

Ravnateljica Umjetničke škole Ariana Šandl

Članovi uprave Podravke

Direrktor Piškornice Mladen Ružman

Predsjednik NK Slavena Belupa Robert Markulin

Davor Doko i Martina Dalić, uprava Podravke

Martina Dalić i šef Gradskog vijeća Ivan Pal

Gradonačelnik Varaždina Neven Bosilj i poznati koprivnički odvjetnik Krunoslav Kunštić

Načelnica Đelekovca Lara Samošćanec

Drugi čovjek ŽUC-a Marko Katanović i načelnik Sv. Ivana Žabna Nenad Bošnjak

Direktor Belupa Hrvoje Čeović

Mišel Jakšić

Dolazak na svečanu sjednicu Gradskog vijeća / Foto: Danica.hr

Poručio je, među ostalim, kako će se svi zajedno boriti za veće plaće radnika jer je to ključni zalog za bolju budućnost društva.

“Koprivničko srce je otvoreno i tolerantno, solidarno i prihvaća različiitost. To je srce za koje sam siguran da nikad neće dopustiti da se u Koprivnici pojavi ta famozna kultura zabranjivanja.

Jer samo tom otvorenošću čuvamo najvažnije i najvrjednije što imamo i što su nam ostavili preci i branitelji – slobodu“, kaže Jakšić.

GRADI SE STADION

Podsjetio je kako je u gradu izgrađeno ili se još gradi pet novih škola, dovršena su tri dječja vrtića, gradi se na Sveučilištu sjever, ide nova tržnica i knjižnica, prometna infrastruktura. Čelni čovjek grada spomenuo je i da će se graditi novi nogometni stadion.

Pri kraju je i investicija u brzu prugu prema Zagrebu što je za Koprivnicu i Podravinu projekt stoljeća, a slijedi nastavak borbe za brzu cestu do Koprivnice, zaključio je.

Na svečanoj sjednici bili su, među ostalim, izaslanik predsjednika RH Orsat Miljenić, izaslanik predsjednika Sabora i saborski zastupnik Darko Sobota, izaslanik predsjednika Vlade, državni tajnik u MORH-u Branko Hrg, župan Tomislav Golubić, čelnica Podravke Martina Dalić s cijelom upravom, direktor Belupa Hrvoje Čeović, gradonačelnik Varaždina Neven Bosilj…

NAGRADE ZASLUŽNIMA

Na sjednici su dodijeljene i godišnje nagrade i priznanja zaslužnim pojedinicima i ustanovama. Medalje Grada dobilo je ukupno 19 osoba.

Već tradicionalno, Medalja grada za humanost pripada svim dobrovoljnim darivateljima krvi sa 100 i više darivanja. Ove su godine visoko priznanje dobili Božidar Bartolec, Vlatko Blažek, Jadranko Gašparić, Valter Holjevac, Ivan Jadanić, Darko Knežević, Zlatko Kozina, Miroslav Međimorec, Romano Sabol, Dragutin Sremec, Ivica Sremec, Zlatko Šimčić, Mario Škorjanec i Zoran Štauber.

Medalja grada otišla je u ruke Radojki Kumek za sveukupni doprinos kulturnom životu Koprivnice kroz rad u Pučkom otvorenom učilištu Koprivnica te Đurđici Pošta, učiteljici razredne nastave koja 32 godine radi u OŠ “Antun Nemčić Gostovinski“ Koprivnica.

Medalja Grada uručena je i HTV-ovu snimatelju u mirovini Krunoslavu Povijaču Pipi za sveukupne zasluge u promociji grada u nacionalnim medijima te dokumentiranju zbivanja u Koprivnici u proteklih 30 godina. Uručit će se i poznatoj slikarici i umjetnici Gordani Špoljar Andrašić te istaknutom časniku i hrvatskome branitelju Damiru Vukoviću za promicanje vrijednosti Domovinskog rata.

Medalja Grada Koprivnice za svakog laureata nosi i prigodnu novčanu nagradu u iznosu od 1350 eura. Plakete Grada Koprivnice dodijeljene su Nogometnom klubu Reka te vlasnici obrta Trans logistika Sandri Bebek.

Objava Jakšić: ‘Sve podsjeća na devedesete, ali Koprivnica neće dopustiti zabrane’ pojavila se prvi puta na Danica.hr.