Zaposlenih u zdravstvu 20.000 više nego prije deset godina!

Hrvatska je u proteklih deset godina ostala bez čak 280.000 stanovnika, ali broj zaposlenih u javnim tijelima značajno se povećao.

Tako je potkraj ožujka ove godine u zdravstvu radilo ukupno oko 73.600 ljudi, što je čak oko 20.000 više nego 2015. godine, otkrivaju novi podaci ministarstva pravosuđa i uprave.

Kad je riječ o školskom sustavu, podaci ministarstva otkrivaju kako je potkraj ožujka bilo zaposleno blizu 71.000 osoba, a prije deset godina čak 12.000 manje. Hrvatski paradoks: što je manje pacijenata i djece, to je više zdravstvenog i prosvjetnog osoblja.

Izvještaj prikazuje broj zaposlenih državnih i javnih službenika, namještenika, dužnosnika, pravosudnih dužnosnika evidentiranih u informacijskom sustavu i centralnom obračunu plaća u državnoj službi i javnim službama na dan 31. ožujka, tumače u ministarstvu.

Prema istim podacima, u javnom sustavu trenutačno je zaposleno 245.300 ljudi, što je oko 7000 više nego na isti dan lani. Značajno povećanje plaća u javnom sektoru očito je učinilo svoje. Na godišnjoj razini broj zaposlenih u zdravstvu i školstvu povećan je za po 1500.

Objava Zaposlenih u zdravstvu 20.000 više nego prije deset godina! pojavila se prvi puta na Danica.hr.