Poznati trgovački lanac digao neto plaće radnika na 1900 eura!

Poznati trgovački lanac ostvario je u protekloj poslovnoj godini, do 30. rujna, rast prometa od deset posto te je dosegnuo 571 milijun eura.

Lanac drogerija DM Hrvatska pritom je imao neto dobit od 8,9 milijuna eura, što je za 31 posto manje nego prošle godine. Pad dobiti dogodio se zbog većih investicija, otkrio je u četvrtak direktor DM-a Mirko Mrakužić.

U poslovnoj je godini DM zaposlio oko 130 osoba, pa danas ima ukupno 2310 radnika. Prosječna neto plaća bez menadžerskih primanja trenutačno iznosi oko 1900 eura, navode u tom trgovačkom lancu.

DM, inače, ima 180 trgovina u 68 hrvatskih gradova. Poslovnu godinu lanac računa od prvog dana listopada do zadnjeg dana rujna.

Objava Poznati trgovački lanac digao neto plaće radnika na 1900 eura! pojavila se prvi puta na Danica.hr.