Podravka izglasala dividendu: državi će isplatiti blizu 6 milijuna eura

Glavna skupština Podravke potvrdila je u četvrtak isplatu dividende od 3,20 eura po dionici.

Dividenda će se isplatiti iz lanjske dobiti Podravke d.d. koja je iznosila blizu 53 milijuna eura. Na dividendu ide oko 23 milijuna, a ostatak će se povući u zadržanu dobit. Dioničari će dividendu dobiti 30. srpnja.

Skupština dioničara danas u Koprivnici / Foto: Podravka

Država i mirovinski fondovi najveći su dioničari Podravke. Država će od Podravkine dividende uprihoditi oko 5,7 milijuna eura, a mirovinski fondovi ukupno otprilike 11 milijuna eura.

Martina Dalić: Prosječna plaća u Podravki veća za 63 posto

Mesna industrija Braća Pivac, koja posjeduje oko 7,2 posto dionica Podravke, dobit će 1,6 milijuna eura dividende. Đurđevačka građevinska tvrtke Bistra koja drži nešto više od 1 posto vlasništva dobit će 230.000 eura.

Iz bruto dividende se plaća porez na dohodak od kapitala koji iznosi 12 posto.

Objava Podravka izglasala dividendu: državi će isplatiti blizu 6 milijuna eura pojavila se prvi puta na Danica.hr.